paragraph_text: mini|Pavlik Morozov, uljepšani umjetnički portret|alt= Pavel Trofimovič Morozov (rus. Па́вел Трофи́мович Моро́зов, 14. studenog 1918. – 3. rujna 1932.), poznatiji pod imenom Pavlik ili Pavka, bio je ruski dječak kojega je propaganda Sovjetskog Saveza slavila kao mučenika. Postao je poznat nakon što je u studenom 1931. godine, kao trinaestogodišnjak, prijavio svog oca vlastima i pokazivao gdje suseljani sakrivaju žito od prisilnog otkupa, da bi ga - nakon što je njegov otac osuđen na 10 godina robije - ubilo nekoliko članova vlastite obitelji.